Luettelo televisiosarjan Rillit huurussa jaksoista
Jaksot > 2. tuotantokausi (2008–2009)

| # | Σ # | Nimi | Nimi (suom> ) | Ohjaus | Käsikirjoitus | Alkup>  esityspäivä | Muu esityspäivä | Tuotanto- koodi |
| --- | --- | --- | --- | --- | --- | --- | --- | --- |
| 18 | 1 | The Bad Fish Paradigm | Pilaantuneen kalan paradigma |   |   | 2008-9-2121. syyskuuta 2008 |   | 3T7351 |
Pennyä mietityttää, voiko hänen ja Leonardin suhde onnistua. Hän tilittää huolensa vastahakoiselle Sheldonille ja pyytää tätä pitämään koko keskustelun salassa. Sosiaalisesti rajoittunut Sheldon ei kuitenkaan ole kovin hyvä säilyttämään salaisuuksia. 
| 19 | 2 | The Codpiece Topology | Kalukukkarotopologia |   |   | 2008-9-2828. syyskuuta 2008 |   | 3T7352 |
Nähtyään Pennyn toisen miehen seurassa Leonardkin päättää jatkaa elämäänsä ja päätyy treffeille Leslie Winklen kanssa. Jotta Leonard ja Leslie saavat kuherrella rauhassa, apea Sheldon joutuu viettämään iltansa rappukäytävässä seuranaan vain Super Mario. 
| 20 | 3 | The Barbarian Sublimation | Barbaarisublimaatio |   |   | 2008-10-66. lokakuuta 2008 |   | 3T7353 |
Sheldon yrittää piristää masentunutta Pennyä opastamalla tämän barbaariaiheisen tietokonepelin saloihin, ja ennen pitkää Penny on täysin koukussa peliin. Loitsujen, taikamiekkojen, ja ilkeiden muumioiden ansiosta Penny unohtaa toki maalliset huolensa, mutta ikävä kyllä myös työvuoronsa ja henkilökohtaisen hygieniansa. 
| 21 | 4 | The Griffin Equivalency | Aarnikotkaekvivalenssi |   |   | 2008-10-1313. lokakuuta 2008 |   | 3T7354 |
Raj saa mainetta ja pääsee People-lehteen löydettyään sattumalta uuden taivaankappaleen. Hänen tullessaan yhä ylimielisemmäksi ja itserakkaammaksi asiasta Leonard, Sheldon ja Howard eivät enää jaksa iloita hänen kanssaan. Sheldonille jopa hymyileminen on yllättävän vaikeaa. 
| 22 | 5 | The Euclid Alternative | Euclid-vaihtoehto |   |   | 2008-10-2020. lokakuuta 2008 |   | 3T7355 |
Sheldonin ajokortittomuus alkaa ärsyttää Leonardia, Pennyä, Howardia ja Rajia, jotka joutuvat toimimaan Sheldonin kuskeina työmatkoilla. Yhdessä he päättävät pakottaa vastahakoisen Sheldonin ajokouluun. Mutta saadaanko neuroottisesta ja kireästä Sheldonista ikinä kelpoa kuskia? 
| 23 | 6 | The Cooper-Nowitzki Theorem | Cooper-Nowitzki -teoreema |   |   | 2008-11-33. marraskuuta 2008 |   | 3T7356 |
Nuori opiskelijatyttö Ramona palvoo Sheldonin tieteellisiä saavutuksia ja tahtoo auttaa tätä tutkimustyössä. Aluksi Sheldon on tyytyväinen siihen, että hänen neroutensa viimeinkin tunnustetaan, mutta vähitellen Ramonan yli-innokas asenne ja tiukat säännöt alkavat käydä hänen hermoilleen. 
| 24 | 7 | The Panty Piñata Polarization | Pikkuhousupiñatapolarisaatio |   |   | 2008-11-1010. marraskuuta 2008 |   | 3T7357 |
Penny erehtyy vahingossa koskemaan Sheldonin sipulirenkaaseen. Tästä puhkeaa Pennyn ja Sheldonin välille sota, joka alkaa porttikiellolla ja huipentuu puhelinlangalle heitettyihin pikkuhousuihin. Samaan aikaan Raj ja Howard hyödyntävät satelliitteja paikantaakseen Huippumalli haussa -tositelevisiosarjan kilpailijoiden talon. 
| 25 | 8 | The Lizard-Spock Expansion | Lisko-Spock -ekspansio |   |   | 2008-11-1717. marraskuuta 2008 |   | 3T7358 |
Howard on kehitellyt uuden naistenhurmaamistaktiikan, jossa hyödynnetään silmälappua ja negatiivisia kohteliaisuuksia. Naiset eivät kuitenkaan tunnu innostuvan Howardista, kun taas Leonardilla käy liiankin hyvä flaksi. Sheldon kehittää kivi-paperi-sakset-leikistä hieman haastavamman lisäämällä mukaan liskon ja Spockin. 
| 26 | 9 | The White Asparagus Triangulation | Valkoparsatriangulaatio |   |   | 2008-11-2424. marraskuuta 2008 |   | 3T7359 |
Leonardin ja Stephanien romanssi kukoistaa. Onnea varjostaa ainoastaan yksi este: Sheldon. Sheldonin mielestä Stephanie on juuri oikea nainen Leonardille, ja niinpä hän tekee kaikkensa saadakseen parin suhteen toimimaan. Ikävä kyllä Sheldon on sosiaalisesti ja romanttisesti sen verran rajoittunut, että tekee enemmän hallaa kuin hyötyä. 
| 27 | 10 | The Vartabedian Conundrum | Vartabedian-arvoitus |   |   | 2008-12-88. joulukuuta 2008 |   | 3T7360 |
Stephanie on viime aikoina viettänyt yhä enemmän aikaa Sheldonin ja Leonardin luona. Kun Leonardin vaatekaappi on täyttynyt näteistä mekoista ja sänkyyn ovat ilmestyneet kukalliset lakanat, Leonard viimein hoksaa, että hän ja Stephanie ilmeisesti asuvat yhdessä. Hän säikähtää suhteen pikaista etenemistä ja yrittää huonolla menestyksellä kertoa tunteistaan Stephanielle. 
| 28 | 11 | The Bath Item Gift Hypothesis | Kylpytuotelahjahypoteesi |   |   | 2008-12-1515. joulukuuta 2008 |   | 3T7361 |
Joulu lähestyy, ja Penny ilmoittaa hankkineensa lahjat Leonardille ja Sheldonille. Sheldon järkyttyy pahemman kerran, sillä nyt hänen on puolestaan keksittävä Pennylle lahja, joka vastaa arvoltaan ja tunnelataukseltaan Pennyn hankkimaa lahjaa. Yliopiston uusin tutkija David on sekä älykäs että komea, ja onnistuukin herättämään Pennyssä yllättävän kiinnostuksen tiedettä kohtaan. 
| 29 | 12 | The Killer Robot Instability | Tappajarobottiepävakaisuus |   |   | 2009-1-1212. tammikuuta 2009 |   | 3T7362 |
Leonard, Sheldon, Howard ja Raj ovat todella tyytyväisiä itseensä rakennettuaan upean tappajarobotin vuotuista robottikilpailua varten. Ikävä kyllä Pennyn suorat sanat saavat Howardin niin pois tolaltaan, että hän sulkeutuu huoneeseensa mököttämään. Muu tiimi on vaikean pulman edessä: miten viimeistellään robotti ilman Howardin insinöörintaitoja? 
| 30 | 13 | The Friendship Algorithm | Ystävyysalgoritmi |   |   | 2009-1-1919. tammikuuta 2009 |   | 3T7363 |
Edistääkseen tutkimustaan Sheldon päättää ystävystyä erään varsin epäsosiaalisen kollegansa kanssa. Sheldoninkaan ihmissuhdetaidoissa ei kuitenkaan ole kehumista, ja niinpä hän yrittää muuntaa lastenkirjoista oppimansa ystävystymisen alkeet yksinkertaiseksi algoritmiksi, jota noudattamalla jopa hänen pitäisi pystyä saamaan uusia ystäviä. 
| 31 | 14 | The Financial Permeability | Taloudellinen läpäisevyys |   |   | 2009-2-22. helmikuuta 2009 |   | 3T7364 |
Penny on rahapulassa, joten Leonard yrittää auttaa häntä järjestelemään raha-asioitaan ja Sheldon puolestaan lainaa auliisti rahaa. Pennyn tiliotteita selatessaan Leonard huomaa erään epäkohdan ja päättää puuttua siihen silläkin uhalla, että joutuu palaamaan kotiin ilman housuja. 
| 32 | 15 | The Maternal Capacitance | Äidillinen kapasitanssi |   |   | 2009-2-99. helmikuuta 2009 |   | 3T7365 |
Leonardin äiti Beverly saapuu vierailulle, eikä Leonard ole asiasta erityisen innoissaan. Maineikkaana psykiatrina ja tieteilijänä uraa tehnyt äiti ei nimittäin ole kovin kannustava tai lämmin poikaansa kohtaan. Kaiken lisäksi Beverlyn esittämät psykoanalyyttiset diagnoosit saavat Pennyn kyyneliin ja Rajin ja Howardin raivon partaalle. 
| 33 | 16 | The Cushion Saturation | Sohvatyynysaturaatio |   |   | 2009-3-22. maaliskuuta 2009 |   | 3T7366 |
Penny aiheuttaa kriisin naapureidensa huushollissa sotkettuaan vahingossa Sheldonin oman sohvatyynyn. Sheldon-parka ei osaa istua missään muualla. Samaan aikaan Howardilla on vipinää vastakkaisen sukupuolen kanssa. 
| 34 | 17 | The Terminator Decoupling | Terminator-ero |   |   | 2009-3-99. maaliskuuta 2009 |   | 3T7367 |
Nörttinelikko suuntaa San Franciscoon osallituakseen tiedekonferenssiin, ja Sheldonin vaatimuksesta matka tehdään junalla. Leonard, Raj ja Howard eivät ole kovin innostuneita 11 tunnin matkasta kolisevassa junassa, kunnes samaan vaunuun istahtaa Terminator: Sarah Connorin aikakirjat -sarjasta tuttu Summer Glau. 
| 35 | 18 | The Work Song Nanocluster | Työlaulunanoklusteri |   |   | 2009-3-1616. maaliskuuta 2009 |   | 3T7368 |
Penny alkaa askarrella kukanmuotoisia hiuskoruja myydäkseen niitä, mutta saa huomata, että hänen työtapansa eivät ole järin tehokkaat. Sheldon rientää apuun tuotantolinjan kehittelyyn, Leonard luo nettisivut kukkien myymiseen ja Raj ja Howard auttavat kukkien kuumaliimakokoamisessa. 
| 36 | 19 | The Dead Hooker Juxtaposition | Kuolleen ilotytön vastakkainasettelu |   |   | 2009-3-3030. maaliskuuta 2009 |   | 3T7369 |
Sheldon on kauhuissaan kuultuaan, että yläkertaan muuttaa uusi naapuri. Mitä jos uudet yläkertalaiset harrastavat vaikkapa tuubansoittoa tai puukenkätanssia? Penny puolestaan järkyttyy saadessaan selville, että uusi naapuri on nätti blondi. Uhkaako tulokas Pennyn asemaa nörttilauman kuningattarena? 
| 37 | 20 | The Hofstadter Isotope | Hofstadter-isotooppi |   |   | 2009-4-1313. huhtikuuta 2009 |   | 3T7370 |
Penny joutuu yhä syvemmälle nörttiystäviensä ihmeelliseen maailmaan, kun he vievät hänet sarjakuvakauppaan. Yllättäen kaupan tiskin takaa sarjakuvakirjojen keskeltä löytyykin varsin söpö mies nimeltä Stuart, ja pian Penny on sopinut treffit tämän kanssa. Leonard ei kuitenkaan ymmärrä, mikä Stuartissa oikein on hurmaavampaa kuin hänessä. 
| 38 | 21 | The Vegas Renormalization | Vegas-uudelleennormalisaatio |   |   | 2009-4-2727. huhtikuuta 2009 |   | 3T7371 |
Howard kärsii sydänsuruista Leslien jätettyä hänet, joten Leonard ja Raj päättävät piristää häntä viemällä hänet Las Vegasiin. Sheldon puolestaan on innoissaan saadessaan viettää viikonlopun omassa ylhäisessä yksinäisyydessään, mutta joutuu muuttamaan suunnitelmaansa lukittuaan itsensä ulos asunnostaan. 
| 39 | 22 | The Classified Materials Turbulence | Salaisten materiaalien turbulenssi |   |   | 2009-5-44. toukokuuta 2009 |   | 3T7373 |
Howard on kauhuissaan huomattuaan merkittävän virheen NASAlle kehittelemänsä avaruusvessan toiminnassa. Vessa on jo lähetetty avaruusasemalle, joten odotettavissa on haistattelevaa palautetta. Stuart ja Penny suuntaavat toisille treffeille, mutta sitä ennen Leonard antaa kummallekin hieman kummallisia neuvoja sen suhteen, miten treffeillä kannattaa käyttäytyä. 
| 40 | 23 | The Monopolar Expedition | Monopolaarinen tutkimusretki |   |   | 2009-5-1111. toukokuuta 2009 |   | 3T7372 |
Sheldon on innoissaan, kun hänelle tarjoutuu upea tilaisuus lähteä tutkimusretkelle pohjoisnavalle. Ylipuhuttuaan Leonardin, Howardin ja Rajin mukaansa Sheldon alkaa valmistautua kolmen kuukauden mittaiseen hyytävään koitokseen.